《酬高景仁见寄》
宋代·连文凤

忆昔邮亭奉别裾，不知别后意何如。
夕阳树外烟尘隔，明月河边笑语疏。
客路惊回飞去梦，天风吹落寄来书。
西湖莫问残春色，且好白茅山下居。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。